hotchpotch/miracl-hf-unified huggingface dataset:
যব
যব () পোয়াসিয়া (Poaceae) পরিবারের অন্তর্ভুক্ত এবং শস্য বা বিরুৎ জাতীয় উদ্ভিদ। এটি গম জাতীয় একধরনের শস্য দানা যা স্বল্পজীবি ঘাস জাতীয় উদ্ভিদ থেকে সংগ্রহ করা হয়। বর্তমানে বাংলাদেশ সহ দক্ষিণ এশিয়ার অন্যান্য দেশগুলিতে শীতকালে সীমিত পরিমানে এর চাষাবাদ হয়। কিন্তু এটি প্রচুর পরিমানে উৎপাদন করা যায়। যবের ছাতু খুবই উপাদেয় খাদ্য। তবে যবের ছাতুর প্রচলন বাংলাদেশে নেই। গম আর যব উভয় একই পরিবার ভুক্ত। তবে স্বাদের দিক থেকে যব কিছুটা নোনতা এবং উষ্ণ প্রকৃতির। গমের স্বাদ মিষ্টি মিষ্টি এবং ঠান্ডা ধরণের। যবে রয়েছে মালটোজ, গ্লুকোজ, স্যাকারিন, লেসিথিন, এল্যানটয়েন, এমাইলেস এবং ভিটামিন-বি।
যব মনোকট শ্রেনীর উদ্ভিদ। এই শ্রেনীর উদ্ভিদ গুলো একবীজপত্রী হয়। এই শ্রেনীর উদ্ভিদে একটি মাত্র বীজপত্র থাকে বলে একে একবীজপত্রী উদ্ভিদ বলা হয়।
যবের অনেক ব্যবহার রয়েছে। গবাদি পশুর জন্যে প্রধান খাদ্য হিসেবে যব ব্যবহার করা হয়। এছাড়াও যবের দানা বিয়ার ও অন্যান্য পানিয় তৈরি করার প্রধান উপাদান। যব বিভিন্ন রকম সুষম খাদ্য প্রস্তুতে উপাদান হিসেবে দেয়া হয়। স্কটল্যান্ড থেকে আফ্রিকা পর্যন্ত এলাকায় খাবার সুপ ও স্ট্যু তৈরিতে এবং যবের রুটিতে যবের দানা বা গুঁড়ো ব্যবহার করা হয়। ২০০৭ সালে, বিশ্বের মোট উৎপাদিত শস্যপন্য মধ্যে পরিমানের (১৩৬ মিলিয়ন টন) দিক থেকে ও চাষের জমির (৫৬৬,০০০ বর্গ কিলোমিটার) পরিমাপের দিক থেকে যব ছিল চতুর্থ অবস্থানে।
যবের বহু রকমের ব্যবহার রয়েছে। গবাদি পশুর জন্যে মুল খাদ্য হিসেবে যবের ব্যবহার করা হয়। এছাড়াও যবের দানা বিয়ার ও অন্যান্য পানিয় তৈরি করবার জন্য প্রধান উপাদান হিসেবে কাজে লাগে। এছাড়াও বিভিন্ন রকম সুষম খাদ্য প্রস্তুতে যবকে উপাদান হিসেবে দেয়া হয়। স্কটল্যান্ড থেকে আফ্রিকা পর্যন্ত এলাকায় খাবার সুপ ও স্ট্যু তৈরিতে এটির ব্যবহার আছে। যবের রুটিতে যবের দানা বা গুঁড়ো কাজে লাগানো হয়।
যবের প্রধান প্রধান বৈশিষ্ট্য হচ্ছে যব প্লীহা আর পাকস্থলীর কর্মক্ষমতা বাড়াতে এবং অজীর্ণ রোগ যাকে ইংরেজীতে "ডিসপেপসা" (বদহজম) বলে, যা এক ধরণের পেটের পীড়া তা দূর করতে এবং নিরসনে সহায়তা করে।
গরমের সময় মাত্রাতিরিক্ত গরমের আঘাতে নানান শারীরিক সমস্যা নিরসনে প্রতিষেধক হিসেবে যব কার্যকরি ভূমিকা রাখে।
২০০৭ সালে বিশ্বের প্রায় ১০০টি দেশে যব উৎপাদিত হয়েছে। ১৯৭৪ সালে বিশ্ব উৎপাদন ছিল ১৪৮,৮১৮,৮৭০ টন। এর পর থেকে সারা বিশ্ব যব উৎপাদনের পরিমাণ কমে গেছে।
অ্যাস্টন মার্টিন
অ্যাস্টন মার্টিন ল্যাগোন্ডা লিমিটেড () হচ্ছে যুক্তরাজ্যের গেডন, ওয়ারউইকশায়ারে অবস্থিত একটি বিলাসবহুল স্পোর্টস কার নির্মাতা প্রতিষ্ঠান। প্রতিষ্ঠানটির নামের ‘অ্যাস্টন’ অংশটি এসেছে বাকিংহামশায়ারের অ্যাস্টন ক্লিনটন অঞ্চলের অ্যাস্টন হিল থেকে, এবং ‘মার্টিন’ শব্দটি এর প্রতিষ্ঠাতা লায়োনেল মার্টিনের নামের শেষ অংশ হতে উদ্ভূত।
১৯৯৪ সাল থেকে ২০০৭ সাল পর্যন্ত অ্যাস্টন মার্টিন যুক্তরাষ্ট্রের ফোর্ড মোটর কোম্পানির মালিকানাভুক্ত ছিলো। ২০০০ সাল থেকে ফোর্ড তাদের প্রিমিয়ার অটোমোটিভ গ্রুপের অধীনে এই কোম্পানিটি পরিচালনা করতো। ২০০৭ সালের ১২ মার্চ, ৯২ কোটি ৪০ লক্ষ পাউন্ডের বিনিময়ে, ফোর্ড অ্যাস্টন মার্টিনকে ডেভিড রিচার্ডসের নেতৃত্বে একটি যৌথ মালিকানাস্বত্ব বিশিষ্ট কোম্পানির কাছে বিক্রি করে দেয়। যৌথ মালিকানাযুক্ত এই কোম্পানিটির অন্যান্য স্বত্বাধিকারীদের মধ্যে আছে ইনভেস্টমেন্ট ডার, কুয়েত ভিত্তিক ব্যবসায়ী প্রতিষ্ঠান আডিম ইনভেস্টমেন্ট, এবং ব্রিটিশ ব্যবসায়ী জন সাইন্ডারস কোম্পানিটির পেছনে ফোর্ডের অতিরিক্ত বিনিয়োগ ছিলো প্রায় ৭ কোটি ৭০ লক্ষ মার্কিন ডলার, যা কোম্পানিটির দাম ৯২ কোটি ৪০ লাখ ডলারে উত্তীর্ণ করে।
অন্নপ্রাশন
হিন্দুধর্মীয সম্প্রদায়ের একটি বিশেষ উৎসব। দশবিধ শুদ্ধিজনক সংস্কারের অন্যতম একটি হচ্ছে অন্নপ্রাশন। অন্নের প্রাশন বা ভোজনকে অন্নপ্রাশন বলে। সন্তান ভূমিষ্ঠ হবার পর এ উৎসবের আয়োজন করা হয়। সন্তান যদি বালক হয়, তবে ৬ষ্ঠ কিংবা ৮ম মাসে এবং বালিকা হলে ৫ম কিংবা ৭ম মাসে অন্নপ্রাশন করতে হয়। এতে সন্তানের ‍মামার উপস্থিতি বাঞ্চনীয়। এ উপলক্ষে আত্মীয়-স্বজনকে নিমন্ত্রণ করতে হয়। নিমন্ত্রিত আত্মীয়েরা আশীর্বাদ সহযোগে সাধ্যমাফিক উপহারসামগ্রী প্রদান করে।
রাখালদাস বন্দ্যোপাধ্যায়
রাখালদাস বন্দ্যোপাধ্যায় (এপ্রিল ১২, ১৮৮৫ - মে ২৩, ১৯৩০) ভারতের বিশিষ্ট ঐতিহাসিক ও প্রত্নতত্ত্ববিদ। তিনি "আর.ডি ব্যানার্জি" নামে অধিক পরিচিত। ১৯১১ সালে তিনি ভারতীয় পুরাতাত্ত্বিক সর্বেক্ষণে যোগ দেন। ১৯২২ সালে তিনি হরপ্পা সংস্কৃতির প্রধান কেন্দ্র মহেঞ্জোদাড়ো পুনরাবিষ্কার করেন। ১৯২৬ সালে তিনি অবসরগ্রহণ করেন।
বন্দ্যোপাধ্যায় ১৮৮৫ সালে ১২ এপ্রিল মুর্শিদাবাদ জেলার বহরমপুরের কালিমাটি গ্রামে জন্ম গ্রহণ করেন। তিনি বহরমপুরের কৃষ্ণনাথ কলেজ ও স্কুল থেকে ১৯০০ সালে এনট্রান্স পাস করেন। একই বছর তিনি নরেন্দ্রনাথ মুখোপাধ্যায়ের মেয়ে কাঞ্চনমালা দেবীকে বিয়ে করেন। বন্দোপাধ্যায় ১৯০৩ সালে এফ.এ পাস করেন। এবং প্রেসিডেন্সি কলেজ ভর্তি হন। ১৯০৭ সালে ইতিহাসে অর্নাস ডিগ্রী লাভ করেন। ১৯১১ সালে তিনি কলকাতা বিশ্ববিদ্যালয় থেকে একই বিষয়ে এম.এ পাস করেন।
মহেঞ্জোদারো সভ্যতার সুপ্রাচীন ধংসাবশেষ আবিষ্কার তার শ্রেষ্ঠ কীর্তি। কুষান সম্রাট কণিষ্ক সম্পর্কে তিনি যে সব তথ্য আবিষ্কার করেন তা প্রামান্য বলে বিবেচিত হয়েছে। বাংলায় পাল রাজবংশ সম্পর্কিত বহু তথ্য তিনি আবিষ্কার করেন। পাহাড়পুরে খননকার্যের পরিচালক ছিলেন তিনি। মুদ্রাসম্বন্ধীয় বিষয়ে বাংলাতে প্রথম গ্রন্থ রচনা তার অন্যতম কৃতিত্ব।
তাঁর উল্লেখনীয় কৃতিসমূহঃ ২ খন্ডে "বাঙ্গালার ইতিহাস", "পাষাণের কথা", "শশাঙ্ক" ও "ধর্মপাল"। তিনি লেখমালানুক্রমণী নামে ভারতবর্ষের বিভিন্ন প্রান্তে প্রাপ্ত প্রস্তরখোদিত লিপির বর্ণনামূলক সংকলন গ্রন্থ সম্পাদনা করেন। এছাড়া বিভিন্ন পত্রপত্রিকায় তার বাংলা ও ইংরেজি প্রবন্ধ প্রকাশিত হয়েছে।
ন্যাশনাল জিওগ্রাফিক সোসাইটি
ন্যাশনাল জিওগ্রাফিক সোসাইটি () হচ্ছে মার্কিন যুক্তরাষ্ট্রের ওয়াশিংটন, ডি.সি.-তে অবস্থিত একটি অলাভজনক বৈজ্ঞানিক ও শিক্ষামূলক গবেষণা প্রতিষ্ঠান। এটি বিশ্বের অন্যতম বৃহৎ একটি অলাভজনক প্রতিষ্ঠান, যাঁর বৈজ্ঞানিক গবেষণা ও শিক্ষামূলক বিষয়ে কাজ করে। এটি যে-সকল বিষয়ে কাজ করে তার মধ্যে আছে, ভূগোল, প্রত্নতত্ত্ব, এবং প্রকৃতি বিজ্ঞান। এছাড়া পরিবেশগত ও ঐতিহাসিক নিদর্শনগুলো সংরক্ষণ আন্দোলন, মানব সভ্যতা ও সংস্কৃতির ওপর গবেষণা, ও বিশ্ব ইতিহাসের ওপরেও প্রতিষ্ঠানটি কাজ করে থাকে। হলুদ রংয়ের মোটা পোর্ট্রেট ফ্রেম আকৃতির চতুর্ভুজটি হচ্ছে ন্যাশনাল জিওগ্রাফিক সোইসাইটির লোগো। ন্যাশনাল জিওগ্রাফিক সোসাইটির প্রচ্ছদের মার্জিনে এবং ন্যাশনাল জিওগ্রাফিক চ্যানেলের স্ক্রিনের বাম পাশে এই লোগো দেখা যায়।
একদল সুশিক্ষিত, ধনী, ও ভ্রমণপ্রেমিক ব্যক্তির গঠিত একটি ক্লাব থেকেই ন্যাশনাল জিওগ্রাফিক সোসাইটির গোড়াপত্তন। ১৮৮৮ সালের ১৩ জানুয়ারি, ৩৩ জন অভিযাত্রী ও বিজ্ঞানী ওয়াশিংটন, ডি.সি.’র লাফায়েত স্কোয়ারে অবস্থিত কসমস ক্লাবে একত্রিত হন। সেখানে তাঁরা ভৌগোলিক জ্ঞানের বৃদ্ধি ও বিস্তারের লক্ষ্যে একটি সামাজিক সংগঠন গঠনে একমত হন। পরবর্তীকালে দুই সপ্তাহ পরে, প্রয়োজনীয় গঠণতন্ত্র ও কর্মপরিকল্পনা তৈরির পর, ২৭ জানুয়ারি ন্যাশনাল জিওগ্রাফিক সোসাইটি প্রতিষ্ঠিত হয়। গার্ডিনার গ্রিন হুবার্ডকে প্রতিষ্ঠানটির প্রথম প্রেসিডেন্ট নির্বাচিত করা হয়। পরবর্তীকালে তাঁর মৃত্যুর পর, হুবার্ডের জামাতা ১৮৯৭ সাল আলেকজান্ডার গ্রাহাম বেল সংগঠনটির প্রেসিডেন্ট হন। ১৮৯৯ সালে বেলের জামাতা গিলবার্ট হোভে গ্রোসভেনর ন্যাশনাল জিওগ্রাফিক ম্যাগাজিনের সর্বপ্রথম পূর্ণকালীন সম্পাদক নির্বাচিত হন। পরবর্তীকালে তিনি ১৯৫৪ সাল পর্যন্ত টানা ৫৫ বছর এই পদে অধিষ্ঠিত থাকেন। সেই সময় থেকেই গ্রোসভেনর পরিবার এই সংগঠনের ওপর গুরুত্বপূর্ণ প্রভাব রেখে চলেছে।
রান্না
রান্না বা রন্ধন হল তাপের সাহায্যে খাবার প্রস্তুত করার পদ্ধতি। রান্নার সহায়ক শব্দগুলো হচ্ছে - রাঁধা, পাক, রন্ধন ইত্যাদি। যিনি রান্না করেন তাকে বাংলা ভাষায় রাধুঁনী, পাচক, পাচিকা বা বাবুর্চি বলা হয়। বাবুর্চি রান্না করতে খাবারের উপকরণের সমন্বয়ে, বিভিন্ন তৈজসপত্র ব্যবহার করে বিভিন্ন পদ্ধতিতে খাবার রান্না করে থাকেন। রান্নার মাধ্যমে খাবারের স্বাদ, রঙ, গন্ধ এবং রাসায়নিক উপাদানের পরিবর্তন ঘটে থাকে। রান্নার পদ্ধতিতে সারা পৃথিবীতেই এলাকাভেদে ভিন্নতা দেখা দেয়, যা নির্ভর করে ঐ এলাকার পরিবেশ, অর্থনীতি, সংস্কৃতি ও ঐতিহ্যের উপর। বাবুর্চি নিজেরাও রান্নার ক্ষেত্রে বেশ পারদর্শী এবং প্রশিক্ষণ প্রাপ্ত হয়ে থাকেন।
যেকোন পরিবারের নির্দিষ্ট একটি ঘরে কিংবা ছোট ঘরেরই এক কোণে রান্নার আয়োজন করা হয়। রান্নার অবশ্য প্রয়োজনীয় উপাদানগুলোর মধ্যে - চুলা, ডেকচি, কড়াই, মশলা সহ খাদ্যের উপকরণসমূহ অন্যতম। ভারত উপমহাদেশে সাধারণত মহিলারাই রান্নাঘরে দিনের একটি বিরাট অংশ অতিবাহিত করেন পরিবারের খাবার তৈরিতে। এছাড়া এতদ অঞ্চলের গ্রাম-গঞ্জে বিবাহ, আকিকা ইত্যাদি বড় বড় অনুষ্ঠানে ঘরের বাইরে বৃহৎ অস্থায়ী চুলা তৈরি করে রান্নার আয়োজন করা হয়।
শাক্য বংশ
শাক্য বংশ, প্রাচীনকালের একটি গোত্র। সূর্যবংশীয় রাজা ইক্ষাকুর বংশধরেরা শাক্য বংশের প্রবর্তন করেন।
পূর্বে পাক-ভারত উপমহাদেশ "জম্বু দ্বীপ" নামে পরিচিত। জম্বু দ্বীপের অর্ন্তগত কোশল রাজ্যে ইক্ষাকু নামে সূর্যবংশীয় রাজার ৪ পুত্র ও ৫ কন্যাকে তাদের বিমাতার কারণে বনবাসে পাঠিয়ে দেন। তখন বোধিসত্ত্ব "কপিল" নামে পরিচিত ছিলেন এবং তিনি হিমালয়ের সানুদেশে এক পদ্মসরোবরের তীরে শাক/শাল বনে পর্ণকুটির নির্মাণ করে বাস করছিলেন। তিনি ভূতত্ত্বে পারদর্শী ছিলেন বলে ভুমিভাগের দোষ-গুণ জানতেন। নগর প্রতিষ্ঠার জন্য রাজকুমারদের সাথে দেখা হলে তিনি তাদের প্রতি কৃপা হয়ে পর্ণকুটিরের স্থানে নগর প্রতিষ্ঠা করেন এবং এর নাম দেন কপিলাবস্তু, আর শাল/শক্য বনে নগর পত্তন করেছিলেন বলেই তাদের শাক্য বংশ বলা হয়।
নগর প্রতিষ্ঠার পর রাজকুমারগণ তাদের বংশ রক্ষার্থে বিবাহের উদ্যোগ নিতে গিয়ে সমকুলীন কাউকে পাচ্ছিলেন না। অন্য বংশের কাউকে বিবাহ করলে তাদের মাতার কিংবা পিতার বংশের অপমান হবে বিধায় তারা জ্যেষ্ঠা ভগ্নিকে মাতৃস্থানে প্রতিষ্ঠিত করে চার ভাই, বাকি চার বোনকে বিয়ে করেন। ক্রমে পুত্র-কন্যা হয়ে তাদের বংশ বৃদ্ধি হতে লাগলো। রাজা ইক্ষাকু নিজ পুত্রদের এই কাহিনী শুনে বলেছিলেন কুমারগণ বাস্তবিক অর্থেই শক্য অর্থাৎ সামর্থ্যসম্পন্ন। এই শক্য শব্দ হতে শাক্য বংশের নামকরণ হয়।
সূর্যবংশীয় রাজা ইক্ষাকুর বংশধরেরা শাক্য বংশের প্রবর্তন করেন। এই শাক্য বংশের বরপুত্র সিদ্ধার্থ পরবর্তী জীবনে সিদ্ধি লাভ করে বুদ্ধ নামে পরিচিত হন। তার গোত্রীয় নাম ছিলো গৌতম। এই কারণে ইতিহাসে তিনি গৌতম বুদ্ধ নামে পরিচিত ছিলেন।
২০০৮ গ্রীষ্মকালীন অলিম্পিকে জুডো – পুরুষদের ৯০ কেজি
২০০৮ গ্রীষ্মকালীন অলিম্পিকে জুডোতে পুরুষদের ৯০কেজি বিভাগের প্রতিযোগিতা অনুষ্ঠিত হয় ১৩ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় সন্ধ্যা ৬:০০টার সময়।
পুরুষদের জুডো ওজন শ্রেণীর এই বিভাগ তৃতীয় সর্বোচ্চ ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর সর্বোচ্চ ৯০কিলোগ্রাম বা তার কম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।
যে সকল জুডোকা পূর্ববর্তী রাউন্ডে চার সেমিফাইনালিস্টের কোনো একজনের কাছে পরাজিত হয়েছে তারা রেপোশে রাউন্ডে অংশ নিতে পারে। এই রাউন্ডে ব্রোঞ্জ পদকদুটি কারা পাবে তা নির্ধারিত হয়।
ওমর রেবাহি
ওমর রেবাহি (জন্ম ২রা সেপ্টেম্বর ১৯৭৮) একজন আলজেরীয় জুডোকা।
আমর বেনিখলেফ
আমর বেনিখলেফ (জন্ম ১১ই জানুয়ারি ১৯৮২) একজন আলজেরীয় জুডোকা।
দিয়েগো রোসাতি
দিয়েগো রোসাতি (জন্ম ২২শে নভেম্বর, ১৯৭৮) একজন আর্জেন্তিনীয় জুডোকা। তিনি ২০০৮ গ্রীষ্মকালীন অলিম্পিকসে অংশগ্রহণ করেন।
হোভানিজ দাভতিয়ান
হোভানিজ দাভতিয়ান (জন্ম ২৫শে নভেম্বর, ১৯৮৩) একজন আর্মেনীয় জুডোকা। তিনি ৬০কেজি বিভাগে প্রতিদ্বন্দ্বিতা করেন। তিনি তাঁর ওজনশ্রেণীর অন্যান্য প্রতিযোগীদের তুলনায় যথেষ্ট লম্বা।
এলিয়েন ভাষা
এলিয়েন ভাষা বলতে সেই সব ভাষাকে বুঝানো হয় যা কোন বহির্জাগতিক প্রাণী তার কথ্য ভাষা রূপে ব্যবহার করে থাকে। এই ধরণের কাল্পনিক ভাষার অধ্যয়নকারীরা একে জিনোলিংগোইস্টিকস (xenolinguistics) অথবা এক্সওলিংগোইস্টিকস (exolinguistics) নামকরণ করেছেন এবং বিজ্ঞান কল্পকাহিনীর ব্যবহারের মধ্য দিয়ে এটি এর রাস্তা খুঁজে পেয়েছে।
১৯৮৬ সালে "জিনোলিংগোইস্টিকস" নামটি প্রথম ব্যবহার করেছিল "শিলা ফিঞ্চ" তার একটি বিজ্ঞান কল্পকাহিনী "ট্রায়াড" উপন্যাসে।
প্রজন্মের বিজ্ঞান কল্পকাহিনীর লেখকরা এলিয়েন ভাষা নিয়ে অনেক সমস্যার সম্মুখীন হয়েছেন। তাদের কিছু তাদের কল্পকাহিনীর চরিত্রের জন্য কৃত্রিম ভাষা তৈরি করেছে, আবার অন্যান্যারা এই সমস্যাটি সমাধান করেছে এক ধরণের বিশেষ সার্বজনীন অনুবাদকের সাহায্যে অথবা অন্যান্য কল্পনাপ্রসূত প্রযুক্তি মাধ্যমে।
জো উইন্টার
জো উইন্টার () একজন ব্রিটিশ শিক্ষাবিদ এবং কবি। তিনি কবি রবীন্দ্রনাথ ঠাকুর এবং জীবনানন্দ দাশের কবিতা ইংরেজি ভাষায় অনুবাদ করার জন্য বিখ্যাত।
তিনি ১৯৪৩ সালে লন্ডনে জন্ম গ্রহণ করেন এবং তার শিক্ষা লাভের প্রতিষ্ঠানগুলোর মধ্যে একটি হচ্ছে এক্সিটার কলেজ, অক্সফোর্ড। তিনি ১৯৬৭ থেকে ১৯৯৪ সাল পর্যন্ত লন্ডনের একটি মাধ্যমিক বিদ্যালয়ে ইংরেজি শিক্ষকতা করেন। অবসর গ্রহণের আগের দিকে, তিনি ১৯৯০ দশকের মাঝামাঝিভাগে ভারতবর্ষে আসেন এবং সেখানে ২০০৬ সাল পর্যন্ত কলকাতা শহরে বসবাস করেন। পরে তিনি লন্ডনে পুনর্বাসন করেন। এই সময় তিনি বাংলা ভাষা শিখেন এবং বাংলা সাহিত্যের কাজ গুলো ইংরেজি ভাষায় অনুবাদ করেন। তাঁর অনুবাদ প্রাঞ্জল এবং একই সঙ্গে তা মূলের প্রতি অনুগত ও সুললিত। যখন তিনি কলকাতায় ছিলেন, তখন তিনি নিয়মিত দ্য স্টেটসম্যান সংবাদপত্রে লিখতেন। এখন তিনি সাসেক্সের আরডিংলি কলেজে শিক্ষকতা করেন।
জো উইন্টার ১৯৬২ খ্রিস্টাব্দে কবিতা লিখতে শুরু করেন। ১৯৭২ খ্রিস্টাব্দে তাঁর লেখা "এ মিরাকল" কাব্যগ্রন্থটি প্রকাশিত হয়। কবিতা ছাড়াও তিনি সাহিত্য বিষয়ক নিবন্ধ এবং প্রবন্ধ‌‌‌‍ রচনা করেছেন। তিনি এগারো পর্বের একটি কাব্যগ্রন্থ, একটি আত্নজীবনী এবং স্কুলের বাচ্চাদের জন্য একটি কবিতার বই সম্পূর্ণ করেছেন। ১৯৯৪ খ্রিস্টাব্দে ভারতে আগমনের পর তিনি "হিন্দি গান" গ্রন্থটি প্রকাশ করেন। পরবর্তী বৎসর তিনি প্রকাশ করেন "নাইট আউট", "মেডিটেশান" এবং "বার্থ অব স্প্রিং"। একই বৎসর "পেইজ টর্ন আউট ফ্রম এ ডায়েরী" প্রচ্ছদনামে একটি কাব্যগ্রন্থ প্রকাশ করেন। ১৯৯৬ খ্রিষ্টাব্দে প্রকাশিত হয় "দি গ্রীণ বক্স"। আরেকটি কবিতা সংকলন "১৯৮৪" প্রকাশিত হয় ১৯৯৭ খ্রিস্টাব্দে। তিনি সাহিত্য বিষয়ক কিছু প্রবন্ধ-নিবন্ধের একটি সংকলন প্রকাশ করেন ১৯৯৬ খ্রিস্টাব্দে যার প্রচ্ছদনাম "ইন ডিফেন্স পৌয়েট্রি"। ২০০০-এ প্রকাশিত হয় প্রবন্ধ গ্রন্থ "টু ডু উইথ ফ্রিডম"। 
কোলকাতায় অবস্থানকালে তিনি বেশ কিছু কবিতা রচনা করেন যা "ক্যালকাটা পৌয়েমস্‌" নামে আখ্যায়িত। এগুলো "গেস্ট এন্ড হোস্ট" প্রচ্ছদনামে প্রকাশিত হয়েছে কোলকাতা থেকেই।
জো উইন্টার রবীন্দ্রনাথের গীতাঞ্জলি এবং জীবনানন্দ দাশের রূপসী বাংলা কাব্যগ্রন্থদ্বয় ইংরেজী ভাষায় অনুবাদ করেছেন। এছাড়া তিনি জীবনানন্দের ৪০টি কবিতার একটি অনুপম অনুবাদ সংকলন প্রকাশ করেছেন যার প্রচ্ছদ নাম দিয়েছেন "আ নেইকেড লৌনলি হ্যান্ড"।
মিনি বিগ ব্যাংগ পরীক্ষা (২০১০)
মিনি বিগ ব্যাংগ পরীক্ষা (২০১০) জগতের উৎপত্তি নিয়ে আয়োজিত এক বিশাল বৈজ্ঞানিক পরীক্ষা যার উদ্দেশ্য ছিল জগৎ সৃষ্টির বিগ ব্যাংগ তথা "মহাবিস্ফোরণ" তত্ত্ব যাচাই করা। এই তত্ত্ব অনুসারে প্রায় ১৩.৭ বিলিয়ন বৎসর পূর্বে একটি মহাবিস্ফোরণের মাধ্যমে জগতের সৃষ্টি হয়েছিল। বিগ ব্যাংগ বা মহাবিস্ফোরণের অব্যবহিত পরে জগৎ ঠিক যে অবস্থায় ছিল অনুরূপ একটি অবস্থা কৃত্রিমভাবে সৃষ্টি করাই এই পরীক্ষার মূল লক্ষ্য। পরীক্ষাটি ২০১০ খ্রিস্টাব্দের ৭ নভেম্বর তারিখে সংঘটিত হয়। বিশ্বের ৩০টি দেশের ১০০টি প্রতিষ্ঠানের এক হাজার পদার্থ বিজ্ঞানী সম্মিলিত ভাবে এই পরীক্ষার আয়োজনে অংশ গ্রহণ করে। ফ্রান্স এবং সুইজারল্যান্ড সীমান্তে, জেনিভা শহরের অদূরে মাটির ৩২৮ ফুট (গড়ে ১০০ মিটার) নিচে স্থাপিত লার্জ হেইড্রন কোলাইডার নামে পরিচিত বৃহদাকার একটি যন্ত্র ব্যবহার করে প্রায় আলোর গতিতে ধাবমান আয়নপ্রবাহের মধ্যে সংঘর্ষ ঘটানো হয়েছে। কার্যত এটি একটি কৃত্রিম মহাবিস্ফোরণ। এই পরীক্ষায় সীসার পরমাণু থেকে ইলেক্ট্রন অপসারণপূর্ব্বক উদ্ভূত সীসার "আয়ন" ব্যবহার করা হয়েছে। আয়নসমূহের মধ্যকার সংঘর্ষের ফলে যে উত্তাপ সৃষ্টি হয়েছে তার তাপমাত্রা সূর্যের কেন্দ্রস্থলের চেয়ে ১ মিলিয়ন গুণ বেশী। এই তাপমাত্রায় পরমাণুন ক্নেদ্র অবস্থিত প্রোটন এবং নিউট্রন বিগলিত হয়ে পড়বে বলে ধারণা করা হয়। ধারণা করা হয় এই বিগলিত কণা দুটির সমন্বয়ে তৈরী হবে "কোয়ার্ক গ্লুয়োন প্লাজমা" যা কি-না বিগ ব্যাংগের ঠিক পরে উদ্ভূত হয়ে থাকবে।
এই পরীক্ষায় ব্যবহৃত লার্জ হেইড্রন কোলাইডার (ইংরেজি ভাষায়: Large Hadron Collider) অদ্যাবধি পৃথিবীর বৃহত্তম এবং সবচেয়ে শক্তিশালী "কণা ত্বরক" বা particle accelerator । এটি উদ্ভাবন করেছে ইউরোপের বিজ্ঞান সংস্থা ইউরোপিয়ান অর্গানাইজেশন ফর নিউক্লিয়ার রিসার্চ, সংক্ষেপে "সার্ন" (ইংরেজি ভাষায়: CERN)। এর অবস্থান ফ্রান্স এবং সুইজারল্যান্ড সীমান্তে, জেনিভা শহরের অদূরে মাটির ৩২৮ ফুট (গড়ে ১০০ মিটার) গভীরে ২৭ কিলোমিটার দীর্ঘ একটি উপবৃত্তাকার সুড়ঙ্গের অভ্যন্তরে। ৯ টেরা ইলেকট্রন ভোল্টের প্রোটন সমৃদ্ধ রশ্মির মুখোমুখি সংঘর্ষ ঘটানোর জন্য এটা তৈরি করা হয়েছে। এ ধরণের সংঘর্ষ ঘটানোর মূল উদ্দেশ্য জগৎ সৃষ্টির প্রকৃত রহস্য উন্মোচন করা। ২০০৭ খ্রিস্টাব্দের ১০ই সেপ্টেম্বর প্রথমবারের মত পুরো লার্জ হেইড্রন কোলাইডারে প্রোটন রশ্মি প্রবাহ চালনা করা হয়। এর আগে ৮-১১ই আগস্টের মধ্যে এতে প্রাথমিক কণা রশ্মি ঢোকানো হয়, তাপমাত্রা ধীরে ধীরে ১.৯ কেলভিনে (-২৭১.২৫° সেলসিয়াস) নামিয়ে আনা হয়। এর মধ্যে আনুষ্ঠানিকভাবে প্রথম উচ্চশক্তির সংঘর্ষ ঘটানো হবে ২১শে অক্টোবর। তাই ২১শে অক্টোবরকেই এর উদ্বোধন দিবস আখ্যায়িত করা হয়েছে।
শুরু থেকে লার্জ হেইড্রন কোলাইডার প্রোটন-প্রোটন সংঘর্ষ ঘটানো হয়ে আসছে। কিন্তু ৭ নভেম্বর ২০১০ তারিখের পরীক্ষায় প্রোটনের পরিবর্তে সীসার আয়ন ব্যবহার করা হয়েছে। এতে উৎপন্ন হয়েছে ঘনীভূত অগ্নিগোলকের যাদের তাপমাত্রা ১০ ট্রিলিয়ন সেলসিয়াসের বেশী। অগ্নি গোলকগুলোকে বলা হয় "কোয়ার্ক গ্লুয়োন প্লাজমা"। এগুলো পরীক্ষার মাধ্যমে পদার্থ বিজ্ঞানীরা জানতে পারবেন বিগ ব্যাংগের অব্যবহিত পরে জগতের অবস্থা কীরূপ ছিল।
আর্মেন নাজারিয়েন (জুডোকা)
আর্মেন নাজারিয়েন (; জন্ম ২০শে জুন, ১৯৮২ হ্রাজদানে) একজন আর্মেনীয় জুডোকা।
নির্বাণ
নির্বাণ হলো বৌদ্ধ ধর্ম মতানুসারে সাধনার চরম পরিণতি বা পরম প্রাপ্তি। দীর্ঘ সময় সাধণার পরেই কেবল এমন স্তরে পৌঁছানো যায়। বৌদ্ধমতানুসারে নির্বাণ হলো মোক্ষলাভের শর্ত।
'নি' উপসর্গের সাথে 'বাণ' শব্দের সমন্বয়ে নির্বাণ। 'নি' অর্থে "নেই" এবং 'বাণ' অর্থে "তীর" বা "বন্ধন"(তৃষ্ণা); যেখানে বন্ধন বা তৃষ্ণা নেই- তা-ই নির্বাণ ।
নির্বাণ অব্যক্ত, অনির্বচনীয়, তৃষ্ণার বিনাশই নির্বাণ। নির্বাণ সেই অবস্থা যেখানে জন্ম নেই, জরা নেই, ব্যাধি নেই, মৃত্যু নেই, শোক নেই, মনস্তাপ নেই, হতাশা নেই, এমনকি যেখানে পৃথিবী, জল, তেজ, বায়ু নেই। চন্দ্র-সূর্য গ্রহ নক্ষত্র-এর সংস্থান নেই, অথচ অন্ধকারও নেই। যেখানে সংসার স্রোতের গতি রুদ্ধ হয়েছে, সেই পরম অবস্থা কে নির্বাণ বলে।
নির্বাণ দুই প্রকার । ১) সোপাদিশেষ নির্বাণ ২) অনুপাদিশেষ বা নিরুপাদিশেষ নির্বাণ। 
সোপাদিশেষ নির্বাণ- পঞ্চস্কন্ধের বিদ্যমানতায় যদি সর্ববিধ তৃষ্ণার অবসান হয়ে কেউ স্থিতভাবে অবস্থান করে তবে সে অবস্থাকে সোপাদিশেষ নির্বাণ বলে।
অনুপাদিশেষ বা নিরুপাদিশেষ নির্বাণ - সোপাদিশেষ নির্বাণ এর পরবর্তিতে যখন পঞ্চস্কন্দের অবসান হয় তখন অনুপাদিশেষ বা নিরুপাদিশেষ নির্বাণ বলে। 
উদাহারণস্বরুপ - গৌতম বুদ্ধ ৩৫ বছর বয়সে সকল প্রকার তৃষ্ণার নিবৃত্তি করে যে সম্বোধিতে উদ্ভাসিত হয়েছিলেন সেটি ছিল সোপাদিশেষ নির্বাণ 
৮০ বছর বয়সে কুশীনগর এ তিনি যখন তার পূর্ব ঘোষণা অনুযায়ী ইহ জগৎ ত্যাগ করে মহাপরিনির্বাণ লাভের মাধ্যমে নামরুপ সমুহের ও সক্রিয়তার অবসান ঘটান সেটি হলো অনুপাদিশেষ বা নিরুপাদিশেষ নির্বাণ বলে।
ভারতের কৃষি
ভারতে কৃষির ইতিহাস সুপ্রাচীন। প্রায় দশ হাজার বছর আগে এই ভূখণ্ডে কৃষিকাজের সূচনা হয়।
বর্তমানে ভারত কৃষি উৎপাদনে বিশ্বে দ্বিতীয় স্থানের অধিকারী। ২০০৭ সালের হিসেব অনুযায়ী, দেশের জিডিপি-তে কৃষি এবং বনবিদ্যা, কাষ্ঠশিল্প ইত্যাদি কৃষি-সহায়ক ক্ষেত্রগুলির অবদান ১৬.৬ শতাংশ। ভারতের মোট শ্রমশক্তির ৫২ শতাংশই এই ক্ষেত্রে নিযুক্ত। জিডিপি-তে কৃষিক্ষেত্রের অবদান বর্তমানে অনেকটা কমলেও, এই ক্ষেত্র আজও ভারতের বৃহত্তম অর্থনৈতিক ক্ষেত্র এবং দেশের সামগ্রিক আর্থ-সামাজিক উন্নয়নে একটি গুরুত্বপূর্ণ স্থানের অধিকারী।
দুগ্ধ, কাজুবাদাম, নারকেল, চা, আদা, হরিদ্রা ও কালো মরিচ উৎপাদনে ভারতের স্থান বিশ্বে প্রথম। কফি উৎপাদনে ভারতের স্থান বিশ্বে ষষ্ঠ। গবাদি পশুর সংখ্যার হিসেবেও ভারতের স্থান বিশ্বে প্রথম (২৮১,০০০,০০০)। গম, ধান, আখ, চিনাবাদাম ও অন্তর্দেশীয় মৎস্য উৎপাদনে ভারতের স্থান বিশ্বে দ্বিতীয়। তামাক উৎপাদনে ভারতের স্থান বিশ্বে তৃতীয়। বিশ্বের মোট উৎপাদিত ফলের ১০ শতাংশ ভারতে উৎপাদিত হয়। কলা ও সাপোটা উৎপাদনে ভারতের স্থান বিশ্বে প্রথম।
ভারতে ধান ও গম উৎপাদন ক্ষমতা বৃদ্ধির তুলনায় জনসংখ্যা বৃদ্ধির হার বেশি।
আনুমানিক ৯০০০ খ্রিষ্টপূর্বাব্দ নাগাদ ভারত ভূখণ্ডে কৃষিব্যবস্থার সূচনা ঘটে। প্রাগৈতিহাসিক যুগের বৃক্ষরোপণ এবং শস্য উৎপাদন ও পশুপালন ছিল এই ব্যবস্থার মূল উৎস। উন্নততর প্রযুক্তির মাধ্যমে ধীরে ধীরে কৃষিকাজের উন্নতি ঘটতে থাকলে এই অঞ্চলের মানুষের জীবনযাত্রা সুস্থিত হয়। বছরে দুইবার বর্ষাকাল হওয়ার দরুন সেই যুগে বছরে দুইবার চাষ আবাদ করা হত। তৎকালীন বাণিজ্যপথের মাধ্যমে ভারতে উৎপাদিত দ্রব্যাদি পৌঁছে যেত বিশ্বের বাজারে এবং ভারতীয়রাও বিদেশী পণ্যের সঙ্গে পরিচিত হত। ভারতীয়দের জীবনযাত্রা শস্য ও পশুদের উপর এতটাই নির্ভরশীল ছিল যে তারা এগুলিকে পূজা করত।
মধ্যযুগে খাল নির্মাণ প্রযুক্তি বিশেষ উন্নতি লাভ করায় কৃষিব্যবস্থাও বিশেষ উন্নত হয়। সামঞ্জস্যপূর্ণ শস্য উৎপাদনের লক্ষ্যে ভূমি ও জল সরবরাহ ব্যবস্থার বিশেষ উন্নতি ঘটানো হয়। আধুনিক কালে ভারত কৃষিতে কিছুটা পিছিয়ে পড়লেও, স্বাধীনতার পর ভারতীয় প্রজাতন্ত্রে একটি সুসংহত কৃষি কর্মসূচি গৃহীত হয় এবং তার ফলে কৃষিক্ষেত্রে ব্যাপক উন্নতি ঘটে।
কৃষিবিপণন, মজুত ও হিমঘর পরিকাঠামো গড়ে তোলার জন্য ব্যাপক বিনিয়োগের প্রয়োজন। সরকার একাধিক স্কিমের মাধ্যমে এই বিনিয়োগের অর্থ তোলার জন্য উদ্যোগ নিলেও তা সফল হয়নি।
১৯০৫ সালে ভারতীয় কৃষি গবেষণা সংস্থা (আইএআরআই) স্থাপিত হয়। এই সংস্থায় ১৯৭০-এর দশকে ভারতীয় সবুজ বিপ্লবের জন্য দায়ী। ভারতীয় কৃষি অনুসন্ধান পরিষদ (আইসিএআর) দেশের কৃষি ও গবেষণা ও শিক্ষা সহ কৃষি-সহায়ক ক্ষেত্রগুলির সর্বোচ্চ নিয়ন্ত্রক সংস্থা।
কেন্দ্রীয় কৃষিমন্ত্রী আইসিএআর-এর সভাপতি। ভারতীয় কৃষি পরিসংখ্যান গবেষণা সংস্থা কৃষিক্ষেত্রে নানান প্রযুক্তিগত পরীক্ষনিরীক্ষা চালায়, কৃষি পরিসংখ্যান প্রস্তুত করে এবং পশুপালন ও বাগিচানির্মানের পরিসংখ্যানও প্রস্তুত করে। কৃষি ঋণ নিয়ন্ত্রিত হয় জাতীয় কৃষি ও গ্রামোন্নয়ন ব্যাংক বা নাবার্ডের মাধ্যমে। নাবার্ড দেশের গ্রামোন্নয়নের সর্বোচ্চ বিধিবদ্ধ সংস্থা।
সাম্প্রতিক কালে ভারত সরকার কৃষি কর্মসূচির উন্নতি ঘটাতে কৃষক কমিশন স্থাপন করেছেন। এই কমিশনের প্রস্তাবগুলি নিয়ে অবশ্য মিশ্র প্রতিক্রিয়া রয়েছে।
ভারতের কৃষিক্ষেত্রে কম উৎপাদন জনিত সমস্যাটির মূল কারণ নিম্নরূপ:
জি২০
গ্রুপ অব টোয়েনটি ফিন্যানস মিনিস্টারস অ্যান্ড সেন্ট্রাল ব্যাংক গভর্নরস (জ়ি-২০, জি২০, গ্রুপ অব টোয়েনটি) হল বিশ্বের ২০টি দেশের অর্থমন্ত্রী এবং কেন্দ্রীয় ব্যাংকের গভর্নরের সমন্বয়ে গঠিত একটি জোট বা গ্রুপ। গ্রুপের সদস্য ১৯টি দেশ এবং ইউরোপীয় ইউনিয়ন। ইউরোপীয় কাউন্সিলের প্রেসিডেন্ট এবং ইউরোপিয়ান সেন্ট্রাল ব্যাংক ইউরোপীয় ইউনিয়নের প্রতিনিধিত্ব করেন। জি২০ দেশসমূহের রাষ্ট্রপ্রধান এবং সরকারপ্রধানও গ্রুপের সম্মেলনে তাঁদের নিজ নিজ দেশের পক্ষে প্রতিনিধিত্ব করেন। সমষ্টিগতভাবে জি২০ এর অন্তর্ভুক্ত দেশসমূহ পৃথিবীর মোট জাতীয় উৎপাদনের ৮৫%, বিশ্ব বাণিজ্যের ৮০% এবং বিশ্বের প্রায় দুই-তৃতীয়াংশ জনসংখ্যা গঠন করে।
কানাডার সাবেক অর্থমন্ত্রী পল মার্টিন প্রথম জি২০ গঠনের প্রস্তাব করেন। বিশ্বের প্রধান ও উদীয়মান অর্থনৈতিক পরাশক্তি সম্পন্ন দেশসমূহের মধ্যে পারস্পারিক সহযোগিতা, আর্থিক স্থিতিশীলতা বজায় রাখা ইত্যাদি ছিল জি২০ গঠনের উদ্দেশ্য। ২০০৯ এর ২৫ সেপ্টেম্বরে জি২০ এর নেতারা ঘোষণা দেন যে, জি৮ কে জি২০ অদূর ভবিষ্যতে প্রতিস্থাপন করবে।
কোন সদস্যকে নির্দিষ্ট বছরের জন্য জি -20 নেতাদের বৈঠকে সভাপতিত্ব দায়িত্ব দেয়া হবে তা নির্ধারণ করতে , ১৯ টি সার্বভৌম দেশকে সর্বোচ্চ চার জনের পাঁচটি ভিন্ন ভিন্ন গ্রুপ-এ বিভক্ত করা হয়। এশীয় দেশগুলোকে গাঢ় করা হলো।
২০০৮ গ্রীষ্মকালীন অলিম্পিকে জুডো – পুরুষদের ১০০ কেজি
২০০৮ গ্রীষ্মকালীন অলিম্পিকে জুডোতে পুরুষদের ১০০কেজি বিভাগের প্রতিযোগিতা অনুষ্ঠিত হয় ১৪ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় সন্ধ্যা ৮:০০টার সময়।
পুরুষদের জুডো ওজন শ্রেণীর এই বিভাগ দ্বিতীয় সর্বোচ্চ ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর সর্বোচ্চ ১০০কিলোগ্রাম বা তার কম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।
সিদ্দিকুর রহমান
সিদ্দিকুর রহমান (জন্ম: ২০ নভেম্বর, ১৯৮৪) বাংলাদেশের স্বনামধন্য গল্‌ফ খেলোয়াড় বা গল্‌ফার। তিনি ২০১০ খ্রিস্টাব্দে বাংলাদেশের পক্ষে প্রথম গলফার হিসেবে জয় করেছেন "এশিয়ান ট্যুর" শিরোপা। তার ক্রীড়া নৈপুণ্যের জন্য কলকাতার "এই সময়" পত্রিকা "বাংলার টাইগার উডস" নামে অভিহিত করে। ২০১৬ রিও অলিম্পিকে তিনি প্রথম বাংলাদেশি ক্রীড়াবিদ হিসেবে সরাসরি অংশগ্রহণ করার যোগ্যতা অর্জন করেন।
১৯৮৪ খ্রিস্টাব্দের ২০ নভেম্বর সিদ্দিকুর রহমান জন্মগ্রহণ করেন মাদারীপুরে। পারিবারিক নাম মোহাম্মদ সিদ্দিকুর রহমান। তাঁর বাবার নাম আফজাল হোসেন এবং মায়ের নাম মনোয়ারা বেগম। পরিবারের চার ভাইয়ের মধ্যে সিদ্দিকের অবস্থান তৃতীয়। জন্ম থেকেই প্রচন্ড অভাবের মধ্যে বেড়ে উঠেন তিনি। বাংলাদেশের স্বাধীনতার পরপর বাবা আফজাল হোসেন পুরো পরিবার নিয়ে পেটের দায়ে এসে উঠেছিলেন ঢাকার খানিক বাইরে ধামালকোটের বস্তিতে। সেই সন্ত্রাসময় স্থানটিতে বেড়ে ওঠতে ওঠতে সিদ্দিক একসময় পাশের বাড়ির এক ছেলের সাথে চলে যান ঢাকাস্থ কুর্মিটোলায় অবস্থিত সেনাবাহিনীর গলফ ক্লাবে। সেখানে তিনি 'বলবয়' হিসেবে বল কুড়ানোর কাজ করতে শুরু করেন, তখন তিনি পড়তেন দ্বিতীয় শ্রেণীতে। এভাবে তাঁর সামান্য কিছু আয় (৩০ টাকার মতো) হতে থাকে। আর পাশাপাশি কাছ থেকে দেখার সুযোগ তৈরি হয় এই সাহেবী খেলার।
একসময় 'বলবয়' থেকে 'ক্যাডি' পদে পদোন্নতি হলো তাঁর। এবারে তিনি খেলোয়াড়দের পেছন পেছন তাদের সরঞ্জাম বহন করার এবং টুকটাক সহায়তা করার সুযোগ পান। আর এভাবে এই খেলার পোকা মাথায় ঢুকে যায় তাঁর। তিনি তাঁর স্বল্প সামর্থ দিয়ে এক লোহার দোকানে গিয়ে লোহার রড দিয়ে গলফ ক্লাবের মতো একটা কিছু তৈরি করে নেন। পড়ালেখার পাশাপাশি ক্যাডি'র দায়িত্ব পালন করেও সিদ্দিক তখন এই আনকোরা ক্লাব দিয়ে গলফ চর্চা করতেন।
২০০০ সালের দিকে বাংলাদেশের গলফ ফেডারেশনের কর্মকর্তাদের উদ্যোগে দেশে প্রতিযোগিতামূলক গলফে বলবয়-ক্যাডি হয়ে আসা সুবিধাবঞ্চিত গলফারদের সুযোগ হয়। আর সেই সুযোগে কোচের অধীনে শুরু হয় সিদ্দিকুর রহমানের অনুশীলনও। তখন তাঁর আগ্রহ এবং ধৈর্য্য ছিল আর-সবার থেকে ঢের বেশি। একসময় এই আগ্রহ আর ধৈর্য্যের ফলও পেতে শুরু করলেন। সবাইকে আশ্চর্য করে দিয়ে তিনি জিততে শুরু করলেন: একে একে ১২টি অপেশাদার গলফ টুর্নামেন্টের শিরোপা জিতে ফেললেন সিদ্দিক।
অপেশাদার গলফে তাঁর সাফল্য তাঁকে টেনে নিলো পেশাদার গলফের দিকে এবং ২০০৮ খ্রিস্টাব্দে শুরু হলো তাঁর পেশাদার গলফের জগত। যথারীতি সেখানেও সাফল্যের স্বাক্ষর রাখলেন সিদ্দিক। ২০০৮ ও ২০০৯ খ্রিস্টাব্দে ভারত ও বাংলাদেশ সার্কিটের ৪টি পোশাদার শিরোপা জিতলেন সিদ্দিক।
সিদ্দিকুর রহমান ১২টি অপেশাদার গলফ টুর্নামেন্ট জয় করেছেন। এর মধ্যে বাংলাদেশে জিতেছেন ৫টি, পাকিস্তান, নেপাল ও শ্রীলঙ্কায় জিতেছেন ২টি করে, আর একটি জিতেছেন ভারতে। ২০১০ খ্রিস্টাব্দে প্রথম বাংলাদেশী গলফার হিসেবে সুযোগ পান "এশিয়ান ট্যুর"-এ অংশ নেয়ার। এবং এ বছরই ব্রুনাই ওপেন শিরোপা জিতে নেন। একই বছর তিনি এশীয় গলফারদের র‌্যাঙ্কিংয়ে ৯-তে উঠে আসেন। ২০১০ খ্রিস্টাব্দে প্রথম বাংলাদেশী হিসেবে "এশিয়ান ট্যুর"-এ স্থান পাবার পর পরই ১ আগস্ট প্রথম বাংলাদেশী হিসেবে তিনি জয় করেছেন "এশিয়ান ট্যুর"-এর শিরোপা। ২০১৩ সালের নভেম্বরে হিরো ইন্ডিয়া ওপেন গলফ টুর্নামেন্টে তিনি চ্যাম্পিয়ন হন। ২০১৬ রিও গেমসে উদ্বোধনী অনুষ্ঠানে বাংলাদেশের পতাকা বহন করেন তিনি।
বাংলা টিভি
বাংলা টিভি একটি ইংল্যান্ড ভিত্তিক স্যাটেলাইট টেলিভিশন চ্যানেল যার লক্ষ্য হলো ইংল্যান্ডের ও ইউরোপের বাংলায় কথা বলা মানুষ।
১৯৯৮ সালে বাংলা টিভি পরীক্ষামূলক সম্প্রচার শুরু করে ও ১৯৯৯ সালে বাংলা টিভি আনুষ্ঠানিক ভাবে ইংল্যান্ডের প্রথম বাংলা ভাষার টেলিভিশন চ্যানেল হিসেবে যাত্রা শুরু করে। ২০০৫ সালের আগ পর্যন্ত এটা ছিল অর্থের বিনিময়ে প্রচারিত চ্যানেল। তখন চ্যানেল এস নামের মুক্ত ও বিনামূল্যের চ্যানেল চালু হলে বাংলা টিভি প্রতিযোগিতায় টিকে থাকতে এর সেবা বিনামূল্যের করে দেয়।
১লা জুলাই ২০১০ সালে স্কাই ও চ্যানেল ৭৮৬ বাংলা টিভিকে বাতিল করে দেয় কোন ব্যাখা ছাড়াই। পরে ৯ জুলাই আবার ফিরে আসে।
চ্যানেল এসের আগমনের পর বাংলা টিভির সাথে তাদের বিরোধ বাঁধে।এর আগে বাংলা টিভি ছিল মনোপলি সেবা দাতা এবং অনেক অনুষ্ঠান প্রচার করত ব্রিটেনে অবস্থিত বাংলাদেশী সম্প্রদায়ের যেমন- বৈশাখী মেলা, বাংলাদেশ ফ্লিম এডোয়ার্ড ও পিঠা উৎসব। এর মধ্যে পিঠা উৎসবই ছিল প্রধান।
২০০৭ সালে ফার্স্ট সল্যুশন মানি ট্রান্সফার যা চ্যানেল এসের ব্যবস্থাপনা পরিচালক চালাতেন উদ্যোগ নেয় জনসাধারণের মালিকানাধীন টাকা তরলীকরণ করতে। বাংলা টিভি জনগণের এই হতাশা ও রাগ প্রচার করে এবং জনসাধারণের মতামত প্রকাশ করে।এটা ব্যর্থ কোম্পানীর পরিচালককে ও ব্যতিক্রমীভাবে ব্যক্তিগত বিস্তারিত তথ্য যাতে ঠিকানা ও গাড়ির নাম্বারও লেখা ছিল। 
চ্যানেল এসের ব্যবস্থাপনা পরিচালক তাদের ওয়েবসাইটের তথ্য বিবরণীতে প্রকাশ করেন যা বাংলা টিভি দায়িত্বজ্ঞানহীন ও এসব রাগী লোকের কথা প্রচার করে তিনি ও তার পরিবারকে পিছিয়ে দিতে চাইছে ও ঐ টিভি থামবে না যতক্ষণ পর্যন্ত না ওনারা রাস্তায় উলঙ্গ হয়ে যাচ্ছেন।তিনি আরো বলেন বাংলা টিভি তাদের সম্প্রদায়ের মাঝে আতঙ্ক ছড়াচ্ছে তারা দেউলিয়া হয়ে গেছেন যা আসলে হয়নি ২৫শে জুন ২০০৭ সালে।বাংলা টিভির এই বাজে উপস্থাপনের পর তাদের আর কোন উপায় ছিল না লিকুডেটরদের ডাকা না ছাড়া যেহেতু বিনিয়োগ ও ক্যাশ ইঞ্জেকশন ঐ সময়ে কমে যাচ্ছিল।
চ্যানেল এসের চেয়ারম্যান মাহি ফেরদৌস জলিল একটি মানহানির মামলা করেন কিছু ব্যাক্তির বিরুদ্ধে যারা বাংলা টিভিতে তার বিরুদ্ধে অভিযোগ করছিল।এর সাথে সাথে বাংলা টিভির ইনজাঙ্কশন জারি করে তাদের অপপ্রচার বন্ধ করতে।যাইহোক, তিনি এখন জেলে ও সেখানে তিনি খুব কমই করতে পারবেন তাদের বিরুদ্ধে।১৯ মে ২০১৭ তারিখে বাংলা টিভি বাংলাদেশে সম্প্রচার শুরু করে। জাতীয় সংসদের স্পিকার ও ইন্টার পার্লামেন্টারি ইউনিয়নের (আইপিইউ) নির্বাহী কমিটির চেয়ারপারসন ড. শিরীন শারমিন চৌধুরী চ্যানেলটির আনুষ্ঠানিক সম্প্রচারের উদ্বোধন করেন।
অ্যাবসার্ড
অ্যাবসার্ড () হচ্ছে জার্মানীর একটি সুপরিচিত ন্যাশনাল স্যোশালিস্ট ব্ল্যাক মেটাল ব্যান্ড ও তাদের চরম ডানপন্থী হিসেবে বিবেচনা করা হয়। ব্যান্ডটি ১৯৯২ সালে গঠিত হয় সন্ডারশাওসেনে হেন্ড্রিক মোবুস ও সেবাস্তিয়ান সাচাওসেইয়ের মাধ্যমে। তাদের গানের কথাতে জাতীয়তাবাদ, খ্রিস্টানবিরোধীতা ও পাগানিজমের প্রভাব লক্ষণীয়। প্রথমদিকের ন্যাশনাল স্যোশালিস্ট ব্ল্যাক মেটাল ব্যান্ড হওয়া সত্ত্বেও তারা অতটা বিখ্যাত ছিল না ১৯৯৯ সালের আসগার্ডস্রেই অ্যালবাম প্রকাশের আগ পর্যন্ত। ১৯৯৩ সালে ব্যান্ডের সদস্যরা ১৫ বছর বয়সী সান্ড্রো বেয়েরকে হত্যা করে কুখ্যাত হয়ে ওঠে। এ হত্যাকান্ডের উদ্দেশ্য ছিল সাচাওসেইয়ের অবৈধ সম্পর্ককে গোপন করা যা ছিল তার সহপাঠীর মায়ের সাথে ও ব্যান্ড সম্পর্কে নানা ধরনের গুজব ছড়ানো বন্ধ করা। এরপর ব্যান্ডের সদস্যরা জেলে একত্রিত হয়ে গান করার চেষ্টা করে। ১৯৯৮ সালে তার প্যারোলে মুক্তি পায় কারণ অপরাধের সময় তাদের বয়স ১৮ বছরের নিচে ছিল এই যুক্তিতে। তবে প্যারোলের শর্ত ভঙ্গের কারণে মোবুসের প্যারোল বাতিল হয়ে যায় কারণ সে একটা কনসার্টে হিটলার স্যালুট দিয়েছিল। যাইহোক সে কোনরকমে আমেরিকাতে চলে আসতে সক্ষম হয় ও আশ্রয় প্রার্থনা করে।কিন্তু সে সেখানেও গ্রেফতার হয় ও খুনের অপরাধে ৩ বছরের সাজা হয়। ১৫ই মে ২০০৩ সালে সে আবারও ৪ বছরের সাজা পায়।
এ সমস্ত ঘটনার কারণে ব্যান্ডের লাইন আপ বারবার পরিবর্তিত হয় ও এখনকার ব্যান্ডটিকে তাই সম্পূর্ণ নতুন একটি ব্যান্ড বলে মনে করেন অনেকে। তাদের গানে ব্ল্যাক মেটাল ধারার গানে প্রভাব অতটা লক্ষনীয় না হলেও সেখানে হার্ডরক ও পাঙ্ক রক ধারার গানের উপদান বিদ্যমান। তাদের গানের এহেন বিচ্যুতির জন্য ব্ল্যাক মেটাল সমাজ কখনোই তাদের ভালো মনোযোগ প্রদর্শন করেনি।
কার্পেথিয়ান ফরেস্ট
কার্পেথিয়ান ফরেস্ট () একটি নরওয়েজিয়ান ব্ল্যাক মেটাল ব্যান্ড যা ১৯৯০ সালে নাটালফরেস্ট ও নর্ডাভিন্ডের মাধ্যমে গঠিত হয়। কার্পেথিয়ান ফরেস্ট ব্যান্ডের গানের কথা আবর্তিত হয়েছে শয়তান, স্যাটানিজম ও খ্রিস্টান বিরোধিতাকে কেন্দ্র করে।
কার্পেথিয়ান ফরেস্ট তাদের দেশে বিপুল জনপ্রিয়তা পেয়েছে। ১৯৯২ সালে প্রকাশিত তাদের ডেমো টেপ ব্ল্যাডলুস্ট এ্যান্ড পারভারশন বিপুল সাড়া পায় আন্ডারগ্রাউন্ডে। তাদের মনকে আবিস্ট করা, বিকট ও অসুস্থ শব্দ একটা নিজস্ব চিহ্ন বহন করে। ১৯৯৩ সালে ব্যান্ডটি তাদের ২য় ডেমো বের করে যার নাম জার্নি থ্রো দ্যা কোল্ড মুরস অব সভারটজান। এতে তাদের শীতল ধরনের শব্দ ব্যবহৃত হয় যা আন্ডার গ্রাউন্ডে বিশাল জনপ্রিয়তা পায়। ১৯৯৫ সালে তাদের প্রথম ছোট অ্যালবাম থ্রো ক্যাজম, কেভ এ্যান্ড টিটান উডস প্রকাশিত হয়। ১৯৯৮ সালে তাদের প্রথম অ্যালবাম ব্ল্যাক সাইনিং লেদার প্রকাশ পায়। ৩ বছর নীরব থাকার পর কার্পেথিয়ান ফরেস্ট ১৯৯৮ সালের প্রথম কনসার্ট করে স্যাটারিকন ও ইমমরটাল ব্যান্ডের সাথে নরওয়ের কোয়ার্ট ফেস্টিভ্যালে।
শিম
শিম () একটি অতি পরিচিত লতাজাতীয় বড়গাছের বীজ যা বিভিন্ন জাতের হয়ে থাকে ও এটি ফাবাসিয়া শ্রেণীভুক্ত। শিম মানুষ ও পশুর খাবার হিসেবে ব্যবহৃত হয়। পেকে শুকিয়ে যাবার আগে যদি শিমের বীচি তোলা যায় তবে তা হয় সতেজ কাঁচা বা রান্না করে খাওয়ার মতো। সবুজ শিম মানে পেকে না যাওয়া শিম, এটা রঙ বোঝায় না।
পৃথিবীতে অনেক জাতের শিম আছে, যেমন:শিমে রয়েছে প্রচুর পরিমাণে প্রোটিন, ফাইবার, ভিটামিন আর মিনারেল।
কিছু শিম আবার বিষাক্ত যেগুলো লাল রংযের এবং কিডনী শিম। এতে একটি বিষাক্ত পদার্থ ল্যাক্টিন আছে যা রান্না করার মাধ্যমে নষ্ট করা উচিত। প্রায় দশ মিনিট সিদ্ধ করে বিষাক্ত সীমকে খাবার উপযোগী করা যায়। শিম রান্না একটি ধীর রান্না পদ্ধতি, কারণ এখানে কম তাপমাত্রা ব্যবহার করা হয়, যা বিষ ধ্বংস করতে পারে না যদিও শিমটা খেতে খারাপ লাগে না বা বাজে গন্ধ থাকে না। (যদিও এটা সমস্যা হওয়া উচিত না যদি তা রান্নার সময় সিদ্ধ করা হয় ও আরো কিছুক্ষণ রেখে দেওয়া যায়।)
বিশ্বে শুকনো শিম উৎপাদনে শীর্ষ দেশ ব্রাজিল, ভারত, চীন। ইউরোপে সেরা হলো জার্মানী।
সবুজ শিম উৎপাদনে শীর্ষ দেশ চীন, ইন্দোনেশিয়া এবং তুরস্ক।
ব্রিক লেন
ব্রিক লেন লন্ডনের টাওয়ার হ্যামলেটের একটি রাস্তার নাম যা লন্ডনের পূর্ব প্রান্তে অবস্থিত। বেথন্যাল গ্রিনের উত্তর পাশে সোহান ফিল্ড রাস্তা থেকে শুরু হয়ে বেথনাল গ্রিন রোডকে ছেদ করে স্পিটাল ফিল্ড দিয়ে গেছে এবং এটি হোয়াইট চ্যাপেল হাই স্ট্রীটে সংযুক্ত হয়েছে দক্ষিণে। এটি বাংলাদেশী সিলেটি সম্প্রদায়ের শহরের প্রাণ ও কিছু মানুষের কাছে এটি বাংলাটাউন নামে পরিচিত ।
এই রাস্তার আগের নাম ছিল হোয়াইট চ্যাপেল স্ট্রীট, কিন্তু ১৫ শতকে এখানে ইট ও টাইলস তৈরি করার পর জমা রাখা হত বলে এর নাম হয় ব্রিক লেন। এই জায়গা কাপড়, পোষাক ইত্যাদি তৈরির কেন্দ্রে পরিণত হয় আধা প্রশিক্ষিত ও আনাড়ী অভিবাসিত শ্রমিকদের আগমনের কারণে। ১৭ শতকে শহরের বাইরে ফল ও সবজি বিক্রি করার জন্য ব্রিক লেন বাজার শুরু হয়। এখানে আইরিশ, ইহুদিরা আসতে থাকে অভিবাসিত হয়ে। পরে এই শতাব্দীতে এখানে বাংলাদেশীদের আগমন শুরু হয়। বাংলাদেশী সিলেটিরা এখানে বেশি মাত্রায় আসতে থাকে। জগন্নাথপুর ও বিশ্বোনাথ পরিবার এখানে কর্তৃত্ব শুরু করে। ৬ই জুন ২০১০ থেকে ব্রিক লেন কৃষকদের বাজার প্রতি রবিবার খোলা থাকে বেকন স্ট্রীটের কাছে।
ব্রিক লেনে কিছু কারী হাউজ অ্যালকোহল বিক্রি করে না। কারণ তাদের এগুলি বেশির ভাগই চালায় মুসলমান নাগরিক। সাম্প্রতিক কালে এখানে শিল্প চর্চার জন্য প্রদর্শনী কেন্দ্র, চারুকলা ও ফ্যাশন বিষয়ে কোর্স চালু হয়েছে। সিলটি বাংলাদেশীরা এখানকার দক্ষিণ এশিয়ান নাগরিকদের মধ্যে মাত্র ১০ ভাগ হলেও তারা ৯০ ভাগ ভারতীয় রেস্টুরেন্টের মালিক। ১৯৯০ সাল থেকে এখানে কিছু ভাল নাইট ক্লাব গড়ে ওঠে যেমন ৯৩ ফিট ইস্ট ও দ্যা ভাইব বার। এখানে কিছু গানের মিউজিক ভিডিওর শ্যুটিংও হয়েছে যেমন দ্যা কিলারসের অল দিস থিংস দ্যাট আই হ্যাভ ডান ও জাস্ট জ্যাক্স ব্যান্ডের গ্লোরি ডে। ব্রিক লেন ছবি নির্মিত হয় এই অঞ্চলের কাহিনী নিয়ে ২০০৭ সালে ও ২০০৩ সালে মনিকা আলীর উপন্যাসও প্রকাশিত হয় এই নামে। যদিও বাংলাদেশী সম্প্রদায়কে বাজে ভাবে চিত্রায়নের অভিযোগে এটা বেশ বিতর্কিত।
ব্রিক লেন (চলচ্চিত্র)
ব্রিক লেন একটি পুরস্কার বিজয়ী ২০০৭ সালের ব্রিটিশ সিনেমা যা সারাহ গাভরন পরিচালনা করেছেন এবং এর কাহিনী নেয়া হয়েছে মনিকা আলীর ব্রিক লেন নামের উপন্যাস থেকে।এর স্ক্রিন প্লে নেয়া হয়েছে লরা জোনস ও অ্যাবি মরগানের উপন্যাস থেকে।তান্নিষ্ঠা চ্যাটার্জি মুখ্য ভূমিকায় অভিনয় করেছেন।তেল্লুরিড ফ্লিম ফ্যাস্টিভ্যালে এর প্রথম প্রদর্শনী হয়।
ছবিটা একটা গল্প নিয়ে যার মূল চরিত্রে আছে নাজনীন নামের একটি বাংলাদেশী মেয়ে যে বাংলাদেশের গ্রামীণ পরিবেশে ময়মনসিংহতে বড় হয়েছে। ১৭ বছর বয়সে তার বিয়ে হয় পারিবারিকভাবে তার দ্বিগুণ বয়সী মানুষ চানু আহমেদের সাথে এবং এরপর লন্ডনের ব্রিকলেনে চলে যেতে হয় তাকে তার বোনকে ছেড়ে। সে নানা চিঠি পায় তার বোনের কাছ থেকে তার যত্নবিহীন জীবন সম্পর্কে।ছবির কাহিনী মোড় নেয় আরেকটি পরিবারের দিকে যারা ১৮ বছর ধরে একটা ফ্ল্যাটে বসবাস করছে ২টি মেয়ে নিয়ে।নাজনীন একজন সুদর্শন পোশাক কর্মীর প্রেমে পড়ে যে তার ফ্ল্যাটে আসে। ছবিটিতে ৯/১১-এর সময়ের সাম্প্রদায়িক উত্তেজনা বৃদ্ধির ছোয়া পাওয়া যায়, এবং বাংলাদেশী মুসলিম সম্প্রদায় ধর্মপরায়ণ হয়ে ওঠে করিম চরিত্রটিসহ।"ব্রিক লেন" ছবিটি বেশির ভাগ সমালোচক গ্রহণ করেন ও এই ছবি ৬৩% অনূকুল রেটিং পায় রটেন টমেটোতে। মেটাক্রিটিকে এই ছবি ৬১/১০০ রেটিং পায়। রজার এবার্ট ছবির চরিত্রদের প্রশংসা করেন গভীরতা ও বাস্তবভিত্তিক হওয়ায়। যদিও অনেক সমালোচক যেমন ভ্যারাইটি ম্যাগাজিনের রবার্ট কোহলার বলেন ছবিটি উপন্যাসের সাথে মেলে না। 
যদিও সিনেমাটি সমালোচক প্রশংসিত ও উপন্যাসটি বেস্ট সেলার ছিল, তাও এটি বেশ বিতর্কের জন্ম দেয় লন্ডনে বাংলাদেশী সম্প্রদায়ের মধ্যে। তারা মনে করেন চানু চরিত্রটির মন্তব্যগুলোর মাধ্যমে পশ্চাৎমুখী ও অশিক্ষিত হিসেবে বাংলাদেশী সম্প্রদায়কে চিত্রিত করা হয়েছে। ৩১ জুলাই ২০০৬ সালে একটি প্রতিবাদ সভা অনুষ্ঠিত হয় ১২০ বাংলাদেশীর মাধ্যমে ব্রিক লেনে। ছবিটিকে ঘিরে বিতর্কের কারণে যুবরাজ চালর্স ও ক্যামেলিয়া পার্কার বাউলেসকে ছবিটি দেখানোর পরিকল্পনা বাতিল হয়।সারাহ গাভরন বাফটা পুরস্কারের জন্য মনোনয়ন পান এবং ২০০৭ সালে তান্নিষ্ঠা চ্যাটার্জি ও সারাহ গাভরন উভয়ই বিফা পুরস্কারের জন্য মনোনয়ন পান সেরা পরিচালক ও সেরা অভিনেত্রী হিসেবে। দিনার্ড ফেস্টিভ্যালে এই ছবি একটি সিলভার হিচকক পুরস্কার ও সেরা স্ক্রিন প্লের পুরস্কার জয় করে।
সিনেমাটি ইংল্যান্ডে ১৬ই নভেম্বর ২০০৭ সালে মুক্তি পায় ও আমেরিকাতে ২০ জুন ২০০৮ সালে মুক্তি পায় সনি পিকচার ক্ল্যাসিকসের মাধ্যমে।ডিভিডি অঞ্চল ২ মুক্তি পায় ১০ই মার্চ ২০০৮ সালে ও ডিভিডি অঞ্চল ২ মুক্তি পায় ১৩ই জানুয়ারি ২০০৯ সালে।
ইল্যুভেটি
ইল্যুভেটি একটি সুইস ফোক মেটাল ব্যান্ড যা ক্রিগেল গ্লাঞ্জম্যান দ্বারা ২০০২ সালে জুরিখের উইন্টারথুর শহরে গঠিত হয়। প্রকল্পটির প্রথম ইপি "ভেন" ২০০৩ সালে বের হয়। ভেন ছিল গ্লাঞ্জম্যানের নিজস্ব স্টুডিও অ্যালবাম কিন্তু এর সাফল্যের পরিপ্রেক্ষিতে একটি সম্পূর্ণ ব্যান্ড গঠিত হয়। ব্যান্ডটি ২০০৬ সালের জুনে "স্পিরিট" নামের একটি পূর্ণ দৈর্ঘ্যের অ্যালবাম বের করে। ২০০৭ সালের নভেম্বরে তারা নিউক্লিয়ার ব্ল্যাস্ট রেকর্ডসের সাথে চুক্তিবদ্ধ হয়। ২০০৮ সালে "স্লানিয়া" নামের তাদের অ্যালবাম বের হয় নিউক্লিয়ার ব্ল্যাস্ট রেকর্ডস থেকে। অ্যালবামটি সুইস চার্টের ৩৫ তম স্থানে ও জার্মান চার্টের ৭২তম স্থানে অবস্থান করে। তাদের বেশির ভাগ গানই একটি বিচ্ছিন্ন ভাষা গাউলিশে গাওয়া হয়েছে। ইলভেইটি একটি হেলভেটিক গাউলিশ "আমি হেল্ভেশিয়ান্দের জন্য", যা নেয়া হয়েছে প্রথমদিকের একটি কেল্টিক হেলভেটি উপজাতির রেকর্ড থেকে যা থেকে এসেছে বর্তমানের সুইজারল্যান্ড। ব্যান্ডটি নানা ঐতিহ্যবাহী বাদ্যযন্ত্র ব্যবহার করে যেমন এ্যামডস্ট গিটার ও উচ্চ স্বরের গায়কী।
২০০২ সালে ক্রিস্টিয়ান ক্রিগেল গ্লাঞ্জম্যানের একটা স্টুডিও প্রকল্প ইলভেইটিতে তিনি বিভিন্ন শিল্পী দিয়ে নানা রকম গান করেন। পরের বছর ভেন নামক ইপি বের হয়। এরপরই তিনি সিদ্ধান্ত নেন যে স্টুডিও প্রকল্পের চেয়ে একটা ব্যান্ডই গঠন করা হবে এবং ব্যান্ডটিতে মোট ১০ জন সদস্য হয় তখন। এলিমেন্টস অব রক নামের সুইস মেটাল ফেস্টিভ্যালে তারা প্রথম গান গায় ও পরে ডাচ লেবেল ফিয়ার ডার্ক লেবেলের সাথে চুক্তিবদ্ধ হয়। ২০০৪ সালে তারা ভেন ইপিকে আবার প্রকাশ করে। তারা কোরপিকালানি ও কুরাকচ্যান নামের আন্তর্জাতিকভাবে প্রতিষ্ঠিত পাগান ফোক মেটাল ব্যান্ডের সাথেও ফিয়ার ডার্ক ফেস্টিভ্যালে অংশ নেয়। এ সময়ে প্রায় ৭ জন সদস্য ব্যান্ড ত্যাগ করেন নানা কারণে। প্রে আবার ৬ জন যোগ দেয় তাদের সাথে। তারা মোট ৯ সদস্যের ব্যান্ডে পরিণত হয়। ২০০৬ সালে তাদের অ্যালবাম স্পিরিট প্রকাশিত হয়। ২০১০ সালে তারা ভারত সফরে আসে ও গোহাটিতে আইআইটি ক্যাম্পাসে ও আসামে গান পরিবেশন করে।
অ্যাস্টারটে (ব্যান্ড)
অ্যাস্টারটে গ্রিসের এথেন্সের একটি পুরো মহিলা সদস্যবিশিষ্ট ব্ল্যাক মেটাল ব্যান্ড, যা দেবী অ্যাস্টারটের নাম অণুযায়ী রাখা হয়েছে।
১৯৯৫ খ্রিস্টাব্দে ল্লোথ নামে ব্যান্ডটি গঠিত হয়। তাদের ড্রামার ছিল তখন ইনভোকেইশন ব্যান্ডের সাইকোস্লটার যিনি তাদের ডেমো ড্যান্সিং ইন দ্যা ডার্ক লেইক অব ইভিলে অংশ নেন যা ১৯৯৭ সালে প্রকাশিত হয়। এর কিছুসময় পরেই সেমেটিক যৌনতার দেবীর নামে তাদের ব্যান্ডের নাম রাখা হয়। ১৯৯৮ খ্রিস্টাব্দে ব্ল্যাক লোটাস রেকর্ডস থেকে তাদের প্রথম অ্যালবাম ডুম ডার্ক ইয়ারস মুক্তি পায়। এই রেকর্ডস থেকে তাদের আরো দুটি অ্যালবাম মুক্তি পায়। এরপর ব্যান্ডের সদস্য পরিবর্তিত হয় কিছুটা। অ্যাভান্টগ্রান্ড রেকর্ডস থেকেতাদের চতুর্থ ও পঞ্চম অ্যালবাম প্রকাশ পায়। তাদের সর্বশেষ অ্যালবাম ২০০৭ খ্রিস্টাব্দে প্রকাশিত ডেমোনাইজড।
বাইল
বাইল নরকের সাতটা যুবরাজের মধ্যে অন্যতম। ফনেশিয়ানদের প্রাথমিক পাগান আদর্শ তিনি ওল্ড টেস্টামেন্ট মোতাবেক। মাঝে মাঝে তাকে অখ্রিস্টান দেবী অ্যাস্টারথের সাথে তাকে তুলনা করা হয়।
বাইল মূলত বৃষ্টি, সূর্য, বজ্র,উর্বরতা ও কৃষির দেবতা ও কিছু দিকে তিনি পানির দেবতা ইয়ামকেও চগাড়িয়ে যান। বাইল দেবতা ডাগনের পুত্র। শস্যের দেবতা বাইলের পুনর্জন্মের অনুমোদন দেয়। বাইলের ধারণাটা আসে যখন খ্রিস্টানরা তাদের প্রাচীন দেবতাদের দানবে রূপান্তর করেন ও দানবিদ্যায় নরকের মানুষদের নানা ভাবে ভাগ করা হয়। সেমেটিক দেবতা বাইলও এর থেকে বাদ পড়েনি ও একটি আলাদা সৃষ্টিতে পরিণত হয়েছে বাইলজাবাব থেকে। আরামিন্স যারা তার উপাসনা ভূমধ্যসাগরের অন্যান্য অংশেও ছড়িয়ে দেন তারা সেমেটিক দেবতা হাডাডকেও বাইল নামে ডাকত। প্রাথমিক দানববিশেষজ্ঞরা বাইল বা হাডাড সম্পর্কে জানত না তেমন, যদিও বাইবেলে এটাকে যেকোন অঙ্কের স্থানীয় ভূত হিসেবে দেখা হয়েছে। বাইলকে বাইলজাবাবের সাথে গুলিয়ে ফেলা হত প্রত্নতত্ত্ববিদেরা রাস সামরা ও ইবলা খননের আগে যেখানে তারা প্রাচীন অনেক লেখা পান এই সিরিয়ান এদবতামন্ডলী সম্পর্কে। কিছু খ্রিস্টান লেখায় একে উচ্চ পদস্থ শয়তান বা শয়তান নিজেই হিসেবে দেখা হয়।
বাইবেল ও ঐতিহাসিক প্রমাণ পাওয়া যায় যে মোয়াবিতেসরা বাইলের উপাসনা করত। মোয়াবিতেস থেকে ইসলামপূর্ব যুগে মক্কার মানুষরা হুবালের মূর্তি নিয়ে আসে।
বেলফেগর (ব্যান্ড)
বেলফেগর একটি অস্ট্রিয়ার সালজবার্গের ব্ল্যাকেন্ড ডেথ মেটাল ব্যান্ড, যা ১৯৯১ সালে বিট্রেয়ার নামে গঠিত হয় ও পরে ১৯৯৩ সালে এই নাম ধারণ করে। তাদের নাম দানব বেলফাগরের নাম অনুসারে রাখা হয়েছে।
ভোকাল ও বেজিস্ট ম্যাক্স এই ব্যান্ড গঠন করে ১৯৯১ সালে। ১৯৯১ সালের এপ্রিলে তারা তাদের প্রথম ডেমো ক্রুজিফিক্সসন প্রকাশ করে ও পরে আনবর্ন ব্ল্যাড বের করে।ব্ল্যাড বাথ ইন প্যারাডাইস নামের একটি ম্যাক্সি সিডি বের করার পর তারা তাদের নাম রাখে বেলফেগর। এই ডেমো প্রকাশে আগে বা পরে ম্যাক্স ব্যান্ড ত্যাগ করে ও হেলমুথ তার জায়গা নিয়ে নেয়। ১৯৯৪ সালে তারা পারভার্টেড টেস্ট নামের রেকর্ড লেবেলের সাথে চুক্তি করে যা থেকে অবস্কিউওর অ্যান্ড ডিপ নামের ডেমো বের হয়। ১৯৯৫ সালের জানুয়ারিতে দ্যা লাস্ট সাপার নামের অ্যালবাম লিথাল রেকর্ডস থেকে মুক্তি পায়। এই সময় তাদের লোগো পরিবর্তিত হয়। ১৯৯৭ সালের অক্টোবরে তাদের ২য় অ্যালবাম ব্লাট সাবাথ বের হয়। ১৯৯৮ সালে তারা বেহেমথের সাথে ইউরোপ সফরে বের হয়। ২০০২ সালে তারা সামারব্রীজ, ব্রুটাল অ্যাসল্ট ও মরবাইড স্পাইলি উৎসবে গান পরিবেশন করে। ইনফারনাল লাইভ অরগাজম নামের অ্যালবাম তাদের নিজস্ব লেবেল ফাল্লেলুজাহ প্রডাকসন থেকে প্রকাশের পর তারা নাপলম রেকর্ডসের সাথে চুক্তি করে। ২০০৩ সালে ডিসেম্বরে তাদের অ্যালবাম লুসিফার ইন্সেস্টাস প্রকাশিত হয়। ২০০৪ সালে তারা এক্স মাস ফেস্টিভ্যালে গান করে নাপলম ডেথ,ভাদের, মারডুক ও ফিন্নট্রলের সাথে।
২০০৫ সালে তারা নিউক্লিয়ার ব্ল্যাস্ট রেকর্ডসের সাথে চুক্তি করে। ২০০৭ সালে সেপ্টেম্বরে তারা গরগরথের সাথে গান করে দক্ষিণ আমেরিকাতে। ২০০৮ সালে তারা আমন আমার্থের সাথে দক্ষিণ আমেরিকা সফর করে।
কালো বিড়াল
কালো বিড়াল একটি বিড়াল সম্বন্ধীয় বিষয় যা কালো পশমের সাথে তুলনীয়। অনেক সংস্কৃতিতে কালো বিড়ালকে সৌভাগ্য বা মন্দ ভাগ্য হিসেবে বিবেচনা করা হয়। এটা একটি গোত্র বোঝায় না, বরঞ্চ এক বা একাধিক নির্দিষ্ট গোত্রের বিড়ালের মিশ্রণকে বোঝায়। বোম্বে যা তার চিকন কালো পশমের জন্য বিখ্যাত হলো এক জাতের ব্ল্যাক ক্যাট বা কালো বিড়াল। সম্পূর্ণ কালো বিড়াল পুরুষ ও মহিলা হতে পারে সমানভাবেই।
কালো বিড়ালের অর্থ সংস্কৃতি থেকে সংস্কৃতিতে পরিবর্তিত হয়। ব্রিটেনে ব্ল্যাক ক্যাট মানে হলো সৌভাগ্যের প্রতীক। স্কটিশ বিশ্বাস হলো যে ঘরে অদ্ভুত কালো বিড়াল আগমন উন্নতির প্রতীক। আরো বিশ্বাস করা হয় যে মহিলার একটি কালো বিড়াল থাকবে তার অনেক পাণীপ্রার্থী হবে। যাইহোক পশ্চিমা সংস্কৃতিতে কালো বিড়ালকে দেখা হয় খারাপ লক্ষণ হিসেবে যা মানে ডাইনী বা শয়তানের পরিচিত ব্যাক্তিতে পরিণত হওয়া। অন্যান্য সংস্কৃতিতে একে খারাপ ভাগ্যের লক্ষণ হিসেবে দেখা হয়। জুয়াড়িদের দুনিয়া কালো বিড়ালকে ভয় পায়। তারা মনে করে যদি বাড়ি থেকে বেরুবার সময় ক্যাসিনোতে যাওয়ার রাস্তায় কালো বিড়াল দেখা যায় তবে বাড়ি ফিরে যাওয়াই উত্তম। বেশির ভাগ জুয়াড়িই মনে করে কালো বিড়াল মানে মন্দ ভাগ্য। লোককথায় দেখা যায় কালো বিড়াল মানুষের রূপ ধারণ করে গোয়েন্দা গিরি করতে পারে ডাইনী, শয়তান বা দানবের পক্ষে। এজন্য মধ্যযুগে কালো বিড়াল হত্যা করা হত বিপুল পরিমাণে। পরবর্তীতে তাই দেখা যায় ইদুরের বংশ বিস্তার ও ব্ল্যাক প্লেগ রোগের প্রাদুর্ভাব। ইংল্যান্ডে তেমন বিপুল পরিমাণে শয়তান বিড়াল মারা হয় নি বা তাদের আগুনে পোড়ানোর উৎসব করা হয় নি মধ্য গ্রীষ্মে যেমনটা করা হয়েছিল সারা ইউরোপে।
কালো বিড়ালের অতিপ্রাকৃতিক ক্ষমতাকে সৌভাগ্যের লক্ষণ হিসেবে দেখা হয় জাহাজে। তাই জাহাজে জাহাজ বিড়াল রাখা হয়। জেলের বউরা তাদের বাসায় কালো বিড়াল পোষে তাদের স্বামীর যাতে কোন ক্ষতি না হয় সে জন্য।
ডার্ক ফিউনারাল
ডার্ক ফিউনারাল সুইডেনের স্টকহোমে গঠিত একটি ব্ল্যাক মেটাল ব্যান্ড।তারা সুইডেনে ব্ল্যাক মেটালের দ্বিতীয় স্রোতের সময় আবির্ভূত ব্যান্ডগুলোর অন্যতম।
তাদের গানের কথা ঐতিহ্যগতভাবে স্যাটানিজম ও খ্রিস্টান বিরোধী বিষয় সম্বন্ধীয় কারণ ব্যান্ডের সাথে লর্ড আহ্রিমান ও এম্পারর ম্যাগাস কালীগুলা আছেন যারা লাভেয়ান স্যাটানিজমের চর্চা করেন। তাদের প্রথম দিকে গানের কথায় নরক ও শয়তান চিত্রিত হয়েছে বেশি। পরে লর্ড আহ্রিমান ব্যান্ডের সাথে যুক্ত হলে তাদের গানের কথায় ঈশ্বর নিন্দা ও খ্রিস্টান বিরোধী বিষয় বেশি উঠে আসে, যদিও এতে কিছুটা ব্যতিক্রমও আছে।
ডার্ক ফিউনার‍্যাল ১৯৯৩ সালে লর্ড আহ্রিমান ও গিটারিস্ট ব্ল্যাকমুনের মাধ্যমে গঠিত হয়। কিছু সময় পরেই ড্রামার ড্রাউজেন ও বেজিস্ট ও ভোকালিস্ট দেমগরথ যোগ দেয় ব্যান্ডে। ১৯৯৪ সালের ৪ই মে তাদের সেলফ টাইটেলড অ্যালবাম ও নিজস্ব অর্থায়নের অ্যালবাম ডার্ক ফিউনার‍্যাল মুক্তি পায়, আর সেদিনই ছিল তাদের অভিষেক কনসার্ট নরওয়ের অসলোতে যেখানে আরো অভিষিক্ত ব্যান্ড ছিল মারডুক ও গরগরথ। ইকুইম্যান্থনের মাধ্যমে ড্রামার ড্রাউজেন প্রতিস্থাপিত হন তাদের অ্যালবাম রেকর্ডিংয়ের পরেই। ১৯৯৬ সালের ২৮শে জানুয়ারি ব্যান্ডটির ১ম পূর্ণাঙ্গ অ্যালবাম "দ্যা সিক্রেটস অব ব্ল্যাক আর্টস" মুক্তি পায়। অ্যালবামটি প্রকাশের পরই তা মেটাল ব্লেড রেকর্ডস থেকে অনুমোদন পায়। তাদের ৩য় স্টুডিও অ্যালবাম "ডাইবোলিস ইন্টারিয়াম" প্রকাশের পর তারা সফরে বের হয়। তারা প্রথমে ইউরোপ সফর করে যাতে নরওয়ের রাগনারক ব্যান্ডও ছিল, তারপর তাদের দীর্ঘ দিনের পুরানো বন্ধু ক্যানিবাল করপসের সহযোগিতায় আমেরিকা সফর করে। "ডাইবোলিস ইন্টারিয়াম" অ্যালবামটিকে সুইডিশ রেডিও রকেট ৯৫.৩ এফ এম বেস্ট সুইডিশ হার্ডরক ব্যান্ড বিষয়শ্রেণীতে মনোনয়ন দেয়। ২০০৪ সালে তারা রিগেইন রেকর্ডস থেকে তাদের ১ম লাইভ অ্যালবাম "ডা প্রোফান্ডিস ক্লামাভি এড টে ডোমিন" বের হয়। ২০০৫ সালের ৩১শে মে এটা সারা আমেরিকাতে ক্যান্ডেল লাইট রেকর্ডসের মাধ্যমে মুক্তি পায়।
বিকল্প সংস্কৃতি
বিকল্প সংস্কৃতি বলতে আমরা বুঝি এক ধরনের সংস্কৃতি যা মূলধারার সংস্কৃতি বা জনপ্রিয় সংস্কৃতির আওতা থেকে বা প্রভাব থেকে বাইরে থাকে এবং এটি অন্য এক বা একাধিক উপসংস্কৃতির প্রভাবে থাকে। এইসব উপসংস্কৃতির মধ্যে আবার মিল খুব সামান্য, তাদের পারস্পরিক গোপন থাকার প্রবণতা ছাড়া। কিন্তু সাংস্কৃতিক বিদ্যার এই গোপন থাকার প্রবণতাকে ব্যবহার করা হয় তাদের শ্রেণীবিভাগ করার জন্য যার নাম দেয়া হয়েছে বিকল্প সংস্কৃতি। একে আবার অধিকতর রাজনৈতিক শব্দের সাথে তুলনা করা হয় যা হলো বিপরীত সংস্কৃতি।
৫০-এর দশকে পশ্চিম ইউরোপ ও উত্তর আমেরিকার বয়ঃসন্ধিকাল সম্পর্কে নতুন ধারণার উন্নতির মাঝে বিকল্প সংস্কৃতির ধারণাটার শিকড়টা অবস্থান করছে। বয়ঃসন্ধিকালকে সাধারণভাবে পিতামাতার মূল্যবোধের প্রতি ও কর্তৃপক্ষের বিরূদ্ধে এক ধরনের যুদ্ধ হিসেবে দেখা হয় দ্যা ওয়াইল্ড ওয়ান (১৯৫৩) ও রেবেল উইদাউট আ কজ (১৯৫৫) নামের মার্কিন সিনেমাতে ও টেডি বয় সংস্কৃতির উত্থানের মাঝে পশ্চিম ইউরোপ ও উত্তর আমেরিকাতে। ঐতিহ্যবাহী সামাজিক ধারণা ও মূল্যবোধের প্রতি এই বিরোধের কারণটা ব্যাক্তিগত হলেও যখন তা একটি দলের অংশের উপর প্রয়োগ করে হয় তখন সেটা ব্যাখা করা সহজ হয়।
একটি ছোট শহর বা অঞ্চলে তরুণ কর্মজীবি মানুষ যখন উপলদ্ধি করে জীবন ধারণের প্রয়োজনীয় উপাদানের ঘাটতি তখনই বিকল্প সংস্কৃতির সৃষ্টি হয়। এর প্রতিক্রিয়ায় দ্রুত দেখা যায় মানুষের মাঝে পরিবর্তন তাদের জীবনযাত্রায়, শিল্পে ও সংগীতে। উদাহরণ স্বরূপ ৬০-এর দশকের হিপ্পি সংস্কৃতির কথা বলা যায়। আফ্রিকান আমেরিকানদের হিপহপ সংস্কৃতির কথাও উল্লেখযোগ্য যা তাদের জন্য সুযোগ সৃষ্টি করেছিল অনুপ্রবেশ্য আমেরিকান সংস্কৃতিতে জায়গা করে নিতে। এইসব উপসংস্কৃতির একটা জায়গাতে একই স্থানে অবস্থান করে তা হলো গণমাধ্যমের নেতিবাচক মনোযোগ। এর কারণ হিসেবে বলা যায় এইসব উপসংস্কৃতির আচারের মাঝে আইন অমান্য করার প্রবণতা, যেমন তাদের শারীরিক উপস্থিতি, তাদের অপ্রাতিষ্ঠানিক প্রবণতা, ভোগবাদী প্রবণতার বিরোধিতা ও তাদের অধিকমাত্রায় প্রশয় যৌনতায় ও মাদকদ্রব্য ব্যবহারে। যেমন -হার্ডকোর পাঙ্ক ও স্ট্রেইট এ্যাডজ দলগুলো।
ডেমোনিক রিজারেকশন
ডেমোনিক রিজারেকশন একটি ভারতের মুম্বাইয়ের ব্ল্যাকেন্ড ডেথ মেটাল ব্যান্ড যা ২০০০ সালে গঠিত হয়। ডেমোনিক রিজারেকশন ব্যান্ডের বর্তমান লাইন আপ হলো সহিল দ্যা ডেমন স্টিলার মাখিজা ভোকালে ও রিদম গিটারে, বেসে হুসেইন বন্দুকওয়ালা, ডেনিয়্যাল রেগো লিড গিটারে, ভিরেন্ড্রো ভিরু কাইথ ড্রামসে ও মেফিস্টো কি-বোর্ডে।
তাদের প্রথম মিউজিক ভিডিও দ্যা আনরিলেন্টিং সার্জ অব ভিনজ্যান্স মুক্তি পায় ২০১০ সালের অ্যালবাম দ্যা রিটার্ন টু ডার্কনেস অ্যালবাম থেকে যা চলচ্চিত্র সনদের কেন্দ্রীয় বোর্ড থেকে ইউ/এ রেটিং পায় এবং ভারতের জাতীয় চ্যানেলগুলোতে প্রচারিত হতে পারে এমন ছাড় পায়। ২০১০ সালের এপ্রিলে তারা ক্যান্ডেললাইট রেকর্ডসের সাথে চুক্তিবদ্ধ হয় আন্তর্জাতিক বন্টনের জন্য। এর আগে তারা ভারতের ডেমন স্টিলার রেকর্ডসের সাথে চুক্তিবদ্ধ ছিল। ২০০০ সালে মার্চে ডেমনিক রিজারেকশন ব্যান্ড গঠিত হওয়ার মাত্র ৯ মাসের মাথায় তারা তাদের প্রথম অ্যালবাম ডেমনস্টিলার বের করে। এক্সট্রিম মেটালের ধারার সূত্রপাত হয় ভারতে যেখানে এমন ধারার গান ছিল অপরিচিত। তারা শৌখিন ভাবে শুরু করলেও এটা ছিল একটি স্বাধীন ও সাহসী পদক্ষেপ। ব্রাজিলীয় ভ্যাম্পারাইয়ান রেকর্ডস এই অ্যালবামটি ক্যাসেটে তাদের স্থানীয় মার্কেটে ছাড়ে।
২০০২ সালে ব্যান্ডটি ভেঙ্গে যায় ও ২০০৩ সালে আবার গঠিত হয়। তাদের গানের ধারা ব্ল্যাকেন্ড ডেথ মেটালের দিকে ধাবিত হয়। ২০০৫ সালে তাদের ২য় অ্যালবাম আ ডার্কনেস ডিসেন্ডস প্রকাশিত হয় যা সারা বিশ্বে সমাদৃত হয় সমালোচক মহলে। মেটাল অবজার্ভার ম্যাগাজিন ১০-এ ৯ দেয় অ্যালবামটিকে, যা ভারতীয় মেটাল গানের ইতিহাসে স্বরণীয় হয়ে থাকবে। এই অ্যালবাম একটি স্বাধীন রেকর্ড লেবেল ডেমনস্টিলারের জন্ম দেয় যা ভারতের শীর্ষ মেটাল ব্যান্ডদের অ্যালবাম প্রকাশ করে এবং যার মালিকানা ডেমোনিক রিজারেকশন ব্যান্ডের দ্যা ডেমনস্টিলারের। তাদের ৩য় বারের স্টুডিও প্রকাশনা একটা ইপি বিয়ন্ড দ্যা ডার্কনেস যা একটা খন্ডিত অ্যালবাম রাইজ অব দ্যা ইস্টার্ন ব্ল্যাডে প্রকাশ হয়। এখানে পাকিস্তানের ব্যান্ড ডাস্ক ও বাংলাদেশের ব্যান্ড সীভিয়র ডিমেনশিয়ার ইপিও প্রকাশিত হয়। বিখ্যাত প্রামাণ্যচিত্র নির্মাতা স্যাম ড্যুন তার গ্লোবাল মেটাল নামের প্রামাণ্যচিত্রে এই ব্যান্ডকে তুলে ধরেন। গ্লোবাল মেটালে আরো ছিল ল্যাম্ব অব গড, সেপালচুরা ও ইন ফ্লেমস-এর মতো ব্যান্ডের অংশ গ্রহণ।২০০৯ সালের ফেব্রুয়ারিতে তারা ওপেথ ব্যান্ডের সাথে গান করে ও আমন আমার্থ ও টেক্সচার ব্যান্ডের সাথে গান গায় ঐ বছরের ডিসেম্বরে। ২০১০ সালের জানুয়ারিতে তাদের অ্যালবাম দ্যা রিটার্ন টু ডার্কনেস মুক্তি পায় ও এরপরই তারা দ্যা রিজারেকশন ফেস্টিভ্যালে অংশ সারা দেশ জুড়ে। সফল ১০ বছর পূর্তিতে তারা ২০১০ সালে এপ্রিলে নরওয়ের মর্যাদাপূর্ণ ইনফারনো মেটাল ফেস্টিভ্যালে অংশ নেয় ও আগস্টে চেক প্রজাতন্ত্র-এ ব্রুটাস অ্যাসাল্ট ফেস্টিভ্যালে অংশ নেয়।